Dagur Sigurðsson þjálfari japanska karlalandsliðsins í handbolta er einn þeirra sem koma til greina sem næsti þjálfari þýska stórliðsins Rhein Neckar Löwen. Samningur Dags við Japan rennur út árið 2024.
Martin Schwalb núverandi þjálfari handknattleiksliðsins Rhein-Neckar Löwen tilkynnti stjórn liðsins í gær að hann kæmi til með að hætta sem þjálfari að tímabili loknu. Fréttirnar komu stjórnarmönnum mikið á óvart og því voru þjálfararáðningar ekki ofarlega í huga Löwen manna, þær eru því stutt á leið komnar en nú þegar hafa nokkur nöfn verið orðuð við starfið. Nöfnin sem um ræðir eru Dagur Sigurðsson, Christian Berge þjálfari norska landsliðsins og Sebastian Hinze þjálfara Bergischer, að því er fram kemur í staðarmiðlinum Mannheimer Morgen í dag. Dagur er mikils metinn í Þýskalandi en hann gerði þýska landsliðið að Evrópumeisturum 2016. Samningur Dags við japanska landsliðið rennur út árið 2024 en stóra markmið hans með liðið er Ólympíuleikar á heimavelli í sumar.
Handboltamaðurinn Aron Pálmarsson var á sínum stað í leikmannahópi Barcelona þegar liðið mætti Veszprém í uppgjöri toppliðanna í Meistaradeild Evrópu í gær.
Aron gat ekki tekið þátt á heimsmeistaramótinu vegna meiðsla en hann var mættur á gólfið með félagsliði sínu í gærkvöldi og átti frábæran leik. Aron skoraði 5 mörk og gaf eina stoðsendingu þegar liðið vann góðan sigur á útivelli í Ungverjalandi. Lokatölur 37-34 og Barcelona sem fyrr á toppi síns riðils en Veszprém héldu öðru sætinu þrátt fyrir tapið.
Það er sem fyrr nóg um að Reykjavíkurleikunum í dag. Crossfit hefur lengi vel verið einn af stærstu viðburðum leikanna og í kvöld verður engin breyting þar á.
Keppnin fer fram í húsakynnum Crossfit Reykjavíkur, en hún verður sýnd í beinni útsendingu á RÚV2 klukkan 19:30. Vegna aðstæðna var ekki hægt að halda stórt alþjóðlegt mót eins og átti að gera, en í ár er þetta boðsmót. Sömuleiðis verða engir áhorfendur leyfðir. Björgvin Karl Guðmundsson einn hraustasti Crossfit keppandi í heiminum mætir til leiks. Hægt er að sjá keppnina líkt og áður sagði í beinni útsendingu klukkan 19:30 í kvöld á RÚV2.
Dagur Sigurðsson þjálfari japanska karlalandsliðsins í handbolta er einn þeirra sem koma til greina sem næsti þjálfari þýska stórliðsins Rhein Neckar Löwen. Samningur Dags við Japan rennur út árið 2024.